**AZ ÓVODAI ÉTKEZTETÉS**

**Az óvodai étkeztetés nyomon követése**

A Kunszállási Mosolyvár Óvoda napi háromszori étkezést biztosít a gyerekeknek, tízórait, ebédet és uzsonnát. Az egészséges táplálkozás érdekében igyekszünk a kor elvárásainak megfelelni.

 Az gyerekek életkorának megfelelő tápanyagigényre fokozott figyelmet fordítunk az ételek összeállítása során.

A szülők nyomon követhetik az óvodában történő étkeztetést, az óvoda honlapján hetente közzétesszük az étlapot, mely az *étkezés* főmentüpontban található.

**Étel allergia**

A heti menü kiírásának alkalmával valamennyi étel alatt feltüntetjük a tápanyag összetételt és az ételekben előforduló allergéneket. Nagyon fontos, hogy amikor a gyermek megkezdi az óvodát jelezzék az esetleges ételallergiát az óvónőnek és az élelmezésvezetőnek, ugyanakkor figyelni kell az időközben kialakuló érzékenységre is.

Amennyiben valamilyen okból kifolyólag a szülők élelmiszert hoznak az intézménybe, kérjük csak csomagolt, ellenőrzött étel legyen, amin láthatóan részletezve vannak az allergének. Fontos, hogy kerüljék az adalékokat és allergéneket tartalmazó összetételeket.

**Kedvezményes és térítéses étkezés**

Ha új óvodás érkezik az intézménybe, akkor a szülő nyilatkozata szükséges a kedvezményes étkezés igénybevételéhez. Ha időközben változás történik az étkezés térítésével kapcsolatban, kérjük azonnal jelezzék.

A nyilatkozatot az óvoda honlapjáról letölthetik, melyet a kitöltést követően az élelmezésvezetőhöz kell eljuttatni.

**A gyermekétkeztetési normatív kedvezmény igénybevételét az alábbi jogcímek alapján kérhetik gyermekük számára**:

1. rendszeres gyermekvédelmi kedvezményben részesül,
2. tartósan beteg, vagy fogyatékos ,
3. családjában tartósan beteg vagy fogyatékos gyermeket nevelnek,
4. családjában három vagy több gyermeket nevelnek,
5. nevelésbe vételét rendelte el a gyámhatóság, vagy
6. családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%- át.

**Az étkezési díj befizetése**

Az étkezési díj fizetése minden hónap végén esedékes. A díj befizetése átutalással történik, melyet az étkezési napok száma határoz meg, erről előzetesen tájékoztatást nyújt az élelmezésvezető a szülők számára.

Aki nem kedvezményes étkező, annak egy napra, tehát a napi három étkezést magába foglaló térítési díja :

(bruttó) 460 Ft/ fő/nap

Kérem az étkezéssel kapcsolatban felmerülő kérdéseikkel keressék az élelmezésvezetőt!

***Élelmezésvezető****:* Szécsényiné Czakó Erzsébet

***Telefonszám*:** 20/267-9153